12. ฐานะการเงินและผลการดำเนินงาน

1. งบการเงิน

ก. สรุปรายงานการสอบบัญชี

ผู้สอบบัญชีได้แสดงความเห็นอย่างไม่มีเงื่อนไขจากการตรวจสอบงบการเงินรวมและงบการเงินเฉพาะของบริษัทโดยเห็นว่างบการเงินดังกล่าวแสดงฐานะการเงินของบริษัทและบริษัทย่อย
ณ วันที่ 31 ธันวาคม 2548 และ 2547
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปี
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยที่มิใช่เป็นการแสดงความเห็นอย่างมีเงื่อนไข ตามที่กล่าวไว้ในหมายเหตุประกอบงบการเงินข้อ
2.2 และข้อ 20 ในปี 2547 บริษัท รอยัล ปริ๊นเซส จำกัด (มหาชน)
ในฐานะผู้ค้ำประกันได้จ่ายชำระหนี้แทนบริษัท โคราชธานี จำกัด
ทำให้ได้รับโอนสิทธิเรียกร้องมาจากเจ้าหนี้ ต่อมาในปีเดียวกันบริษัท โคราชธานี จำกัด
ได้โอนทรัพย์หลักประกันมาชำระหนี้ให้กับบริษัท รอยัล ปริ๊นเซส จำกัด (มหาชน) นอกจากนี้
บริษัทย่อยซึ่งถือหุ้นสามัญในบริษัทโคราชธานี จำกัด ได้ขายหุ้นทั้งหมดให้กับบุคคลภายนอกแล้ว

ข. ตารางสรุปงบการเงินรวม

สรุปฐานะการเงินและผลการดำเนินงานของบริษัท ในระยะเวลา 3 ปีที่ผ่านมา

หน่วย: พันบาท

+----------------------------------+----------+-----------+-----------+
|                                  | ปี 2546   | ปี 2547    | ปี 2548    |
|                                  |          |           |           |
|                                  |          | ปรับปรุงใหม่ |           |
+----------------------------------+----------+-----------+-----------+
| รายได้รวม                         | 1        | 1,877,251 | 1,782,603 |
|                                  | ,381,309 |           |           |
+----------------------------------+----------+-----------+-----------+
| ต้นทุนและค่าใช้จ่ายรวม                | 1        | 1,276,180 | 1,495,450 |
|                                  | ,066,904 |           |           |
+----------------------------------+----------+-----------+-----------+
| กำไรสุทธิ                          | 314,387  | 576,387   | 245,112   |
+----------------------------------+----------+-----------+-----------+
| กำไรสุทธิต่อหุ้น (บาท)                | 3.75     | 7.06      | 3.00      |
+----------------------------------+----------+-----------+-----------+
| จำนวนหุ้นถัวเฉลี่ย (พันหุ้น)             | 83,840   | 81,633    | 81,633    |
+----------------------------------+----------+-----------+-----------+
| สินทรัพย์รวม                        | 3        | 3,981,004 | 4,746,898 |
|                                  | ,861,176 |           |           |
+----------------------------------+----------+-----------+-----------+
| หนี้สินรวม                          | 700,274  | 463,247   | 1,166,689 |
+----------------------------------+----------+-----------+-----------+
| ส่วนของผู้ถือหุ้นของบริษัท               | 3        | 3,517,757 | 3,580,209 |
|                                  | ,160,902 |           |           |
+----------------------------------+----------+-----------+-----------+
| มูลค่าหุ้นตามบัญชี (บาท)               | 37.70    | 43.09     | 43.86     |
+----------------------------------+----------+-----------+-----------+

  สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปีที่ผ่านมา

หน่วย: พันบาท

+----------------------------------+----------+-----------+-----------+
|                                  | ปี 2546   | ปี 2547    | ปี 2548    |
|                                  |          |           |           |
|                                  |          | ปรับปรุงใหม่ |           |
+----------------------------------+----------+-----------+-----------+
| รายได้รวม                         | 2        | 2,577,322 | 2,825,885 |
|                                  | ,253,687 |           |           |
+----------------------------------+----------+-----------+-----------+
| ต้นทุนและค่าใช้จ่ายรวม                | 1        | 2,134,087 | 2,452,111 |
|                                  | ,838,948 |           |           |
+----------------------------------+----------+-----------+-----------+
| กำไรสุทธิ                          | 314,387  | 576,387   | 245,112   |
+----------------------------------+----------+-----------+-----------+
| กำไรสุทธิต่อหุ้น (บาท)                | 3.75     | 7.06      | 3.00      |
+----------------------------------+----------+-----------+-----------+
| จำนวนหุ้นถัวเฉลี่ย (พันหุ้น)             | 83,840   | 81,633    | 81,633    |
+----------------------------------+----------+-----------+-----------+
| สินทรัพย์รวม                        | 4        | 4,656,167 | 5,631,985 |
|                                  | ,422,336 |           |           |
+----------------------------------+----------+-----------+-----------+
| หนี้สินรวม                          | 1        | 900,197   | 1,779,429 |
|                                  | ,118,028 |           |           |
+----------------------------------+----------+-----------+-----------+
| ส่วนของผู้ถือหุ้นของบริษัท               | 3        | 3,517,757 | 3,580,209 |
|                                  | ,160,902 |           |           |
+----------------------------------+----------+-----------+-----------+
| มูลค่าหุ้นตามบัญชี (บาท)               | 37.70    | 43.09     | 43.86     |
+----------------------------------+----------+-----------+-----------+

ค. ตารางแสดงอัตราส่วนทางการเงินที่สำคัญ
ที่แสดงฐานะการเงินและผลการดำเนินงานของบริษัทย่อยและบริษัทย่อย

- โปรดดูเอกสารแนบ 3

2. คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ปี 2548 บริษัทมีกำไรสุทธิจำนวน 245.11 ล้านบาท คิดเป็นกำไรต่อหุ้นเท่ากับ 3 บาท
ซึ่งมากขึ้นจากกำไรสุทธิก่อนรายการพิเศษของปี 2547 จำนวน 32.79 ล้านบาท คิดเป็นร้อยละ 15
แต่เนื่องจากปี 2547 มีรายการพิเศษที่เกิดจากการปรับปรุงโครงสร้างหนี้ของบริษัทย่อยคือ
บริษัทโคราชธานี จำกัด จำนวน 364.07 ล้านบาท ทำให้ปี 2547 มีกำไรสุทธิเท่ากับ 576.39
ล้านบาท

รายได้จากการขายและการให้บริการ

ปี 2548 ธุรกิจโรงแรมภายใต้บริษัทและบริษัทย่อยรวมทั้งโรงแรมที่รับบริหารโดยภาพรวมดีขึ้น
บริษัทได้ใช้งบประมาณจำนวนมากในการปรับปรุงตกแต่งโรงแรมให้ทันสมัย
และเพื่อให้ลูกค้าได้รับความสะดวกสบาย อาทิเช่นการจัดให้มี Executive Club Lounge
ห้องพักสำหรับนักธุรกิจ รวมทั้งการให้บริการด้านอินเตอร์เน็ท และห้องสัมมนา
เพื่อรองรับกลุ่มนักธุรกิจ
นอกจากการปรับปรุงโรงแรมแล้วบริษัทยังให้ความสำคัญต่อการฝึกอบรมพัฒนาบุคลากรซึ่งถือว่าเป็นหัวใจสำคัญต่อธุรกิจการบริการ
โดยบริษัทได้ตั้งบริษัทฝึกอบรมเพื่อดำเนินการจัดฝึกอบรมให้กับพนักงานในกลุ่มบริษัทและบริษัทย่อย
และบุคคลทั่วไป ด้านการตลาดบริษัทยังคงดำเนินกิจกรรมด้านการตลาด
โฆษณาประชาสัมพันธ์และส่งเสริมการขายอย่างต่อเนื่อง
จากการดำเนินการทั้งหมดส่งผลให้บริษัทมีรายได้จากการขายและการให้บริการเพิ่มขึ้นจากปีก่อนจำนวน
234.33 ล้านบาท คิดเป็นร้อยละ10 ตามรายละเอียดดังนี้

1. กลุ่มโรงแรมที่อยู่ภายใต้บริษัท มีรายได้เพิ่มขึ้น 187.56 ล้านบาท ประกอบด้วย

  โรงแรมดุสิตธานี สามารถทำรายได้เพิ่มขึ้น 75.07 ล้านบาท คิดเป็นร้อยละ 12

  โรงแรมดุสิต รีสอร์ท พัทยา มีรายได้ เพิ่มขึ้น จำนวน 46.10 ล้านบาท คิดเป็นร้อยละ 12

โรงแรมดุสิต รีสอร์ท หัวหิน ผลกระทบจากภัยสึนามิ ทำให้ในช่วงต้นปีคือเดือนมกราคม
และเดือนกุมภาพันธ์ นักท่องเที่ยวที่นิยมท่องเที่ยวในภาคใต้ของประเทศไทยทางฝั่งทะเลอันดามัน
โดยเฉพาะภูเก็ต กระบี่ และพังงา เดินทางมาท่องเที่ยวที่ฝั่งทะเลตะวันออกมากขึ้น
และในช่วงเดือนกรกฏาคม ศูนย์ประชุม ชื่อ เดอะ รอยัล ดุสิต ฮอลล์ ซึ่งมีเนื้อที่ 880 ตรม.
ขนาดความจุได้ถึง 1,200 คน เพื่อรองรับการจัดเลี้ยง และการจัดสัมมนา
ของโรงแรมได้สร้างแล้วเสร็จ ส่งผลให้ปี 2548 โรงแรมมีรายได้เพิ่มขึ้น จำนวน 66.39 ล้านบาท
คิดเป็นร้อยละ 24

2. กลุ่มโรงแรมที่อยู่ภายใต้บริษัทย่อย มีรายได้เพิ่มขึ้น 46.77 ล้านบาท ประกอบด้วย

โรงแรมดุสิต นิกโก้ มะนิลา หลังจากปรับเปลี่ยนกลยุทธ์ และการตลาดทำให้ปี 2548โรงแรม
มีรายได้เพิ่มขึ้น จำนวน 56.35 ล้านบาท คิดเป็นร้อยละ 11

โรงแรมในกลุ่มรอยัล ปริ๊นเซส ประกอบด้วยโรงแรมรอยัล ปริ๊นเซส หลานหลวง โรงแรมรอยัล
ปริ๊นเซส ศรีนครินทร์ โรงแรมรอยัล ปริ๊นเซส เชียงใหม่ และโรงแรมรอยัล ปริ๊นเซส โคราช
เนื่องด้วยเมื่อวันที่ 13 สิงหาคม 2548 โรงแรมรอยัล ปริ๊นเซส เชียงใหม่
ได้รับผลกระทบจากอุบัติเหตุเพลิงไหม้เล็กน้อย อันเนื่องมาจากไฟฟ้าลัดวงจรที่บริเวณสำนักงานชั้น 2
ประกอบกับวันที่ 14 สิงหาคม 2548 เกิดอุทกภัยน้ำท่วมที่จังหวัดเชียงใหม่
ส่งผลให้โรงแรมต้องปิดดำเนินการชั่วคราว อย่างไรก็ตาม เมื่อรวมรายได้ทั้ง 4 แห่งดังกล่าว ในปี
2548 มีรายได้เพิ่มขึ้นจำนวน 3.93 ล้านบาท คิดเป็นร้อยละ 0.80

โรงแรมดีทู เชียงใหม่ อยู่ภายใต้บริษัท ดุสิตโฮเต็ล แอนด์ รีสอร์ท จำกัด
ซึ่งเป็นโรงแรมแบรนด์ใหม่ของเครือดุสิตธานี เป็นโรงแรมระดับ 5 ดาว
ขนาดโรงแรมและจำนวนห้องพักจะน้อยกว่าโรงแรมในกลุ่มดุสิตธานี แต่จะมีความทันสมัย
และให้ความสะดวกสบายแก่ลูกค้าด้วยการให้บริการในรูปแบบใหม่
เริ่มเปิดดำเนินการอย่างไม่เป็นทางการในเดือน พฤศจิกายน 2548 ทำให้ปี 2548
มีรายได้ไม่มากนัก ตั้งแต่เปิดดำเนินการได้รับการตอบรับที่ดีจากลูกค้าที่มาใช้บริการ

เทวารัณย์ สปา ประกอบธุรกิจบริการสถานสุขภาพ โดยใช้ชื่อเทวารัณย์ สปา
ซึ่งมีชื่อเสียงเป็นสปาชั้นนำ และได้รับความนิยมจากลูกค้าทั้งในประเทศและต่างประเทศ ปัจจุบันมี 4
แห่ง คือ กรุงเทพ พัทยา ชะอำ/หัวหิน และล่าสุดที่ เชียงใหม่
ซึ่งเปิดดำเนินการอย่างไม่เป็นทางการในวันที่ 28 ธันวาคม 2548

ในปี 2548 บริษัทมีรายได้จากกิจการสปาลดลง 5.63 ล้านบาทคิดเป็นร้อยละ 10
เนื่องจากเทวารัณย์ สปา กรุงเทพ ได้มีการปรับปรุงตกแต่งในช่วงเดือนมิถุนายน ถึง เดือนสิงหาคม
2548 หลังจากที่ได้เปิดดำเนินการมาแล้ว 4 ปี ทำให้ช่วงเวลาดังกล่าวมีรายได้ลดลง

รายได้ค่าบริหารโรงแรม

บริษัทมีรายได้ค่าบริหารโรงแรมในปี 2548 เพิ่มขึ้นจากปีก่อนจำนวน 2.94 ล้านบาทคิดเป็นร้อยละ
2 เนื่องจากผลการดำเนินงานของโรงแรมที่รับบริหารในกลุ่มดุสิตและรอยัล ปริ๊นเซสโดยรวมดีขึ้น

อาคารพาณิชย์ ดุสิตธานี

ในเดือนตุลาคม 2548 เริ่มทำการปรับปรุงตกแต่งอาคาร
และมีการจัดผังการให้เช่าภายในอาคารใหม่ โดยจัดพื้นที่ให้เช่าแต่ละห้องมีพื้นที่มากขึ้น
ผู้เช่าเดิมที่ต้องการพื้นที่ขนาดเล็กจึงขอยกเลิกสัญญาเช่าก่อนกำหนด ทำให้ปี 2548 มีรายได้ลดลง
4.40 ล้านบาท คิดเป็นร้อยละ 16

ดอกเบี้ยรับ

บริษัทมีรายได้ดอกเบี้ยรับในปี 2548 จำนวน 2.76 ล้านบาท ลดลงจากปีก่อนจำนวน 5.14
ล้านบาท คิดเป็นร้อยละ 65 เนื่องจากบริษัทใช้เงินในการปรับปรุงตกแต่งโรงแรม
ทำให้เหลือเงินฝากธนาคารลดลง ดอกเบี้ยจึงลดลง

ต้นทุนขายและการให้บริการ

ปี 2548 บริษัทและบริษัทย่อยมีต้นทุนขายและการให้บริการ จำนวน 1,351.65 ล้านบาท
คิดเป็นร้อยละ 52 ของรายได้จากการขายและการให้บริการ ซึ่งใกล้เคียงกับปี 2547
ที่มีต้นทุนขายและการให้บริการจำนวน 1,254.32 ล้านบาท คิดเป็นร้อยละ 53
ของรายได้จากการขายและการให้บริการ

ค่าใช้จ่ายในการขายและบริหาร

ปี 2548 บริษัทและบริษัทย่อยมีค่าใช้จ่ายในการขายและบริหารจำนวน 731.66 ล้านบาท
เพิ่มมากขึ้นจากปี 2547 จำนวน 143.41 ล้านบาท (ปี 2547 มีจำนวน 588.25 ล้านบาท)

สาเหตุใหญ่เกิดจาก ปี 2548
บริษัทมีรายจ่ายภาษีเงินได้จากการที่กรมสรรพากรประเมินภาษีเงินได้ของปี 2543 ปี 2544 และปี
2545 เพิ่มขึ้นจำนวน 25.90 ล้านบาท ค่าใช้จ่ายก่อนเปิดดำเนินการของโรงแรม ดีทู เชียงใหม่
จำนวน 42.76 ล้านบาท ค่าใช้จ่ายสำนักงานที่สหรัฐอาหรับ อิมิเรสต์
เพื่อรองรับการขยายธุรกิจในภูมิภาคดังกล่าว จำนวน 5.50 ล้านบาท ภาษีโรงเรือนเพิ่มขึ้น 7.06
ล้านบาท นอกจากนี้บริษัทและบริษัทย่อยมี ค่าใช้จ่ายในการส่งเสริมการขาย และการตลาด เพิ่มขึ้น
จำนวน 55 ล้านบาท โดยเฉพาะโรงแรมดุสิตธานี
มีค่าใช้จ่ายจากการโฆษณาและส่งเสริมการขายจากการประกวดนางงามจักรวาลจำนวน 10
ล้านบาท สำหรับบริษัท ดุสิตโฮเต็ล แอนด์ รีสอร์ท จำกัด
ซึ่งเป็นบริษัทที่รับบริหารโรงแรมได้มีการว่าจ้างบุคลากรเพิ่มขึ้นเพื่อรองรับการขยายงานในอนาคตจึงมีค่าใช้จ่ายดังกล่าวเพิ่มขึ้น
2.22 ล้านบาท

ค่าเสื่อมราคาและค่าตัดจำหน่าย

ในปี 2548 การปรับปรุงตกแต่งโรงแรมดุสิตธานีครั้งใหญ่ และโรงแรมอื่นๆ แล้วเสร็จบางส่วน
จึงเริ่มทยอยตัดค่าเสื่อมราคา ทำให้บริษัทและบริษัทย่อยมีค่าเสื่อมราคาสำหรับปี 2548 จำนวน
361.81 ล้านบาท เพิ่มขึ้นจำนวน 74.13 ล้านบาท คิดเป็นร้อยละ 26

ดอกเบี้ยจ่าย

ในปี 2548 บริษัทมีดอกเบี้ยจ่ายจำนวน 19.74 ล้านบาท ลดลงจำนวน 30.41 ล้านบาท
คิดเป็นร้อยละ 61 เกิดจากปี 2547 มีการบันทึกดอกเบี้ยจ่ายของ บริษัท โคราชธานี จำกัด
แต่ได้ทำการปรับปรุงโครงสร้างหนี้และขายเงินลงทุน บริษัท โคราชธานี จำกัด
ให้กับบุคคลภายนอกไปเมื่อเดือนธันวาคม 2547 ขณะเดียวกันในปี 2548
มีรายการดอกเบี้ยจ่ายจากการที่บริษัทและบริษัทย่อยกู้ยืมเงินจากสถาบันการเงิน
เพื่อปรับปรุงตกแต่งโรงแรม

ภาษีเงินได้

ปี 2548 บริษัทและบริษัทย่อยมีภาษีเงินได้จำนวน 61.74 ล้านบาท ลดลงจากปีก่อนจำนวน 10.09
ล้านบาท คิดเป็นร้อยละ 14 ส่วนใหญ่เกิดจากโรงแรมดีทู เชียงใหม่
ที่มีค่าใช้จ่ายก่อนเปิดดำเนินการเป็นจำนวนมาก

อนึ่งเมื่อวันที่ 25 กุมภาพันธ์ 2549 บริษัทได้ลงนามสัญญารับจ้างบริหารโรงแรม กับ บริษัท ใบลาน
รีสอร์ท จำกัด ตั้งอยู่ที่ 111/1 หมู่ 1 ตำบลเกาะช้างใต้  กิ่งอำเภอเกาะช้าง  จังหวัด ตราด
 23170 โดยบริษัทจะเข้าดำเนินการดูแลตั้งแต่การออกแบบ
และจะได้รับผลตอบแทนเป็นค่าบริการด้านเทคนิค
หลังจากโรงแรมเปิดดำเนินการแล้วบริษัทจะได้รับผลตอบแทนเป็นค่าบริหาร ค่าแรงจูงใจ
และค่าบริหารด้านการตลาด สำหรับโรงแรมที่จะรับจ้างบริหารนี้ ใช้ชื่อว่า ปริ๊นเซส รีสอร์ท
เกาะช้าง

ฐานะการเงิน

เมื่อวิเคราะห์สถานะทางการเงินโดยรวม บริษัทและบริษัทย่อยมีสภาพคล่องลดลงแต่อยู่ในเกณฑ์ที่ดี
อัตราการหมุนเวียนของลูกหนี้และระยะเวลาการเก็บหนี้ใกล้เคียงกับปีก่อน
ความสามารถในการหากำไรดีขึ้น และประสิทธิภาพในการใช้ทรัพย์สินเพิ่มขึ้น

สินทรัพย์

ในปี 2548 บริษัทและบริษัทย่อยมีฐานะการเงินที่มั่นคง โดยบริษัทและบริษัทย่อยมีสินทรัพย์รวมจำนวน
5,632 ล้านบาท (ปี 2547 มีจำนวน 4,656 ล้านบาท) เพิ่มขึ้นจากปีก่อน 976 ล้านบาท
หรือประมาณร้อยละ 20.96 ส่วนใหญ่เกิดจากการจ่ายค่าเช่าที่ดินและอาคารล่วงหน้า
การลงทุนในที่ดิน อาคารและอุปกรณ์ จากการที่มีการปรับปรุงตกแต่งโรงแรมของบริษัทและบริษัทย่อย
คือโรงแรมดุสิตธานี กรุงเทพ โรงแรมดุสิต รีสอร์ท พัทยาโรงแรมดุสิต รีสอร์ท หัวหิน
โรงแรมรอยัล ปริ๊นเซส หลานหลวง โรงแรมรอยัล ปริ๊นเซส ศรีนครินทร์ โรงแรมรอยัล ปริ๊นเซส
เชียงใหม่ และล่าสุดโรงแรมที่ออกแบบปรับปรุงตกแต่งแล้วเสร็จ
และเปิดดำเนินการอย่างไม่เป็นทางการเมื่อพฤศจิกายน 2548 คือโรงแรมดีทู เชียงใหม่

หนี้สิน

ในปี 2548 บริษัทและบริษัทย่อยมีหนี้สินรวมจำนวน 1,779 ล้านบาท (ปี 2547 มีจำนวน 900
ล้านบาท)เพิ่มขึ้นจากปีก่อน 879 ล้านบาท คิดเป็นร้อยละ 97.67
สาเหตุหลักเกิดจากการกู้ยืมเงินจากสถาบันการเงินของบริษัทและบริษัทย่อยเพิ่มขึ้นสุทธิ จำนวน 815
ล้านบาท และมีเจ้าหนี้งานปรับปรุงโรงแรมเพิ่มขึ้นจำนวน 49 ล้านบาท
และภาษีเงินได้และเจ้าหนี้การค้าและค่าใช้จ่ายอื่นๆ ค้างจ่ายเพิ่มขึ้น 15 ล้านบาท

ส่วนของผู้ถือหุ้น

ในปี 2548 ส่วนของผู้ถือหุ้นของบริษัทเท่ากับ 3,580 ล้านบาท (ปี 2547 มีจำนวน 3,518
ล้านบาท) มีมูลค่าตามบัญชีเท่ากับ 43.86 บาทต่อหุ้นเพิ่มขึ้นจากปีก่อน 0.77 บาทต่อหุ้น
เนื่องจากมีผลกำไรของปี 2548 จำนวน 245 ล้านบาท ส่วนใหญ่มีจ่ายเงินปันผลปลายปี 2547
จำนวน 123 ล้านบาทและเงินปันผลระหว่างกาลปี 2548 จำนวน 82 ล้านบาท

กระแสเงินสด

กระแสเงินสดจากการดำเนินงาน

ปี 2548 บริษัทและบริษัทย่อยมีกระแสเงินสดสุทธิจากการดำเนินงานจำนวน 693 ล้านบาท เกิดจาก

- กระแสเงินสดจากกำไรก่อนรายการพิเศษ 245 ล้านบาท ลดสำรองหนี้สูญและหนี้สงสัยจะสูญ 7
ล้านบาท ค่าเสื่อมราคาและค่าตัดจำหน่ายที่ดิน อาคารและอุปกรณ์
ซึ่งเกิดจากการซื้อทรัพย์สินในการปรับปรุงตกแต่งโรงแรมของบริษัทและบริษัทย่อย 356 ล้านบาท
ค่าตัดจำหน่ายโปรแกรมคอมพิวเตอร์ 5 ล้านบาท ค่าเช่าที่ดินและอาคารจ่ายล่วงหน้าตัดจำหน่าย 74
ล้านบาท ซึ่งเกิดจากการจ่ายค่าเช่าที่ดินล่วงหน้าจำนวน 1,111 ล้านบาท
ผลขาดทุนจากการตัดจำหน่ายที่ดิน อาคารและอุปกรณ์
ซึ่งเกิดจากการเสียหายจากเพลิงไหม้และอุทกภัย 35 ล้านบาท
และกำไรสุทธิส่วนที่เป็นของผู้ถือหุ้นส่วนน้อย 47 ล้านบาท

- กระแสเงินสดจากสินทรัพย์ดำเนินงานใช้ไป 68 ล้านบาท ส่วนใหญ่เกิดจากลูกหนี้การค้า
สินค้าคงเหลือลดลงเล็กน้อย การจ่ายภาษีเงินได้ ล่วงหน้า 7 ล้านบาท มีภาษีมูลค่าเพิ่มขอคืน 23
ล้านบาท และความเสียหายและมูลค่าที่จะได้รับคืนจากบริษัทประกันภัย 38 ล้านบาท

- กระแสเงินสดจากหนี้สินดำเนินงานเพิ่มขึ้น 7 ล้านบาท
เกิดจากดอกเบี้ยค้างจ่ายของบจ.โคราชธานี ลดลง

กระแสเงินสดจากกิจกรรมลงทุน

บริษัทได้นำเงินไปใช้ในกิจกรรมลงทุนจำนวน 1,257 ล้านบาท
โดยจ่ายค่าเช่าที่ดินและอาคารล่วงหน้าจำนวน 380 ล้านบาท ซื้อที่ดิน อาคารและอุปกรณ์
โดยการปรับปรุงตกแต่งโรงแรมและซื้อสินทรัพย์จำนวน 927 ล้านบาท
และมีเงินสดรับจากการขายที่ดิน อาคารและ อุปกรณ์จำนวน 6 ล้านบาท และไถ่ถอนเงินลงทุน -
ตั๋วสัญญาใช้เงินจำนวน 43 ล้านบาท

กระแสเงินสดจากกิจกรรมจัดหาเงิน

กระแสเงินสดจากกิจกรรมจัดหาเงินได้มาจำนวน 592 ล้านบาท
เนื่องจากมีเงินกู้ยืมระยะยาวจากสถาบันการเงินจำนวน 927 ล้านบาท
เงินสดจ่ายชำระคืนเงินกู้ยืมระยะสั้นแก่สถาบันการเงินจำนวน 112 ล้านบาท
และจ่ายเงินปันผลของบริษัทและบริษัทย่อย จำนวน 223 ล้านบาท

อัตราส่วนสภาพคล่อง

2546 2547 2548

อัตราส่วนสภาพคล่อง (เท่า) 1.10 1.24 1.34

อัตราส่วนสภาพคล่องหมุนเร็ว (เท่า) 0.97 0.96 0.95

จากอัตราส่วนสภาพคล่องของบริษัทปี 2548 เปรียบเทียบกับปี 2547 และปี 2546
บริษัทมีสภาพคล่องดีขึ้น และอัตราส่วนสภาพคล่องหมุนเร็ว ใกล้เคียงกัน
เนื่องจากบริษัทมีเงินสดคงเหลือจากการดำเนินงานเพิ่มขึ้น มีลูกหนี้การค้าเพิ่มขึ้น ตามรายได้ที่เพิ่ม
ภาษีเงินได้จ่ายล่วงหน้าเพิ่มขึ้น
ภาษีมูลค่าเพิ่มขอคืนที่เกิดจากการปรับปรุงตกแต่งโรงแรมที่อยู่ภายใต้บริษัท และบริษัทย่อยเพิ่มขึ้น
และบันทึกความเสียหายและมูลค่าที่จะได้รับคืนจากการประกันภัยจากอุบัติเหตุเพลิงไหม้เล็กน้อย
และอุทกภัย ของอาคารโรงแรมรอยัล ปริ๊นเซส เชียงใหม่ ซึ่งอยู่ภายใต้การดำเนินงานของบมจ.
รอยัล ปริ๊นเซส และอุทกภัย ของโรงแรมดีทู เชียงใหม่ ซึ่งอยู่ระหว่างการปรับปรุงตกแต่ง
และอยู่ภายใต้การดำเนินงานของบจ. ดุสิตโฮเต็ล แอนด์ รีสอร์ท แม้ว่าส่วนของหนี้สินหมุนเวียน
จะเพิ่มขึ้นเล็กน้อย เช่น เจ้าหนี้การค้า เจ้าหนี้ค่าจัดหาสินทรัพย์
ที่เกิดจากงานปรับปรุงตกแต่งโรงแรม และมีเงินกู้ยืมระยะยาวที่ครบกำหนดชำระภายใน 1 ปี
สภาพคล่องของบริษัทยังดีขึ้น

อัตราส่วนแสดงความสามารถในการบริหารหนี้สิน

2546 2547 2548

อัตราส่วนหนี้สินต่อส่วนของผู้ถือหุ้น (เท่า) 0.35 0.26 0.50

อัตราส่วนความสามารถชำระดอกเบี้ย (เท่า)

- กำไรก่อนรายการพิเศษ 6.37 8.84 18.94

- กำไรหลังรายการพิเศษ 6.37 16.10 18.94

จากอัตราส่วนแสดงความสามารถในการบริหารหนี้สิน บริษัทมีภาระหนี้สินเพิ่มขึ้นเมื่อเทียบกับส่วน
ผู้ถือหุ้นคิดเป็นร้อยละ 50 ของส่วนผู้ถือหุ้น หรือ 0.50:1 เท่า
แต่ความสามารถในการชำระดอกเบี้ยเท่ากับ 18.94 เท่า เพิ่มขึ้นจากปี 2547
เนื่องจากดอกเบี้ยจ่ายปี 2548 ลดลงจากปี 2547 จากการปรับปรุงโครงสร้างหนี้ของบจ.
โคราชธานี อย่างไรก็ตาม ฐานะทางการเงินของบริษัท ยังมีความเสี่ยงที่ไม่สูง
เนื่องจากมีภาระหนี้สินในอัตราที่น้อย
บริษัทยังมีความสามารถหาแหล่งเงินกู้เพื่อลงทุนได้ในอัตราดอกเบี้ยที่ไม่สูงนัก

อัตราส่วนแสดงความสามารถในการหากำไร

2546 2547 2548

อัตรากำไรสุทธิก่อนรายการพิเศษ (%) 13.95 8.24 8.67

อัตรากำไรสุทธิหลังรายการพิเศษ (%) 13.95 22.36 8.67

อัตราผลตอบแทนผู้ถือหุ้น (%) (ROE)

- กำไรก่อนรายการพิเศษ 9.95 6.04 6.85 - กำไรหลังรายการพิเศษ 9.95 16.39 6.85

อัตราส่วนแสดงประสิทธิภาพในการดำเนินงาน

อัตราผลตอบแทนของสินทรัพย์ (%) (ROA)

- กำไรก่อนรายการพิเศษ 9.45 9.76 7.27 - กำไรหลังรายการพิเศษ 9.45 17.78 7.27

จากอัตราส่วนดังกล่าวข้างต้นแสดงให้เห็นว่าความสามารถในการหากำไรของบริษัทมีอัตรากำไรสุทธิ
ร้อยละ 8.67 ของรายได้ และอัตราผลตอบแทนผู้ถือหุ้น (ROE) เท่ากับร้อยละ 6.85
ใกล้เคียงกับปีก่อน แต่เมื่อพิจารณาอัตราผลตอบแทนของสินทรัพย์ (ROA) ปี 2548 เท่ากับร้อยละ
7.27 ลดลงจากปีก่อน เนื่องจากปี 2548 มีการลงทุนสินทรัพย์ถาวรเพิ่มขึ้น เช่น
การปรับปรุงตกแต่งโรงแรมและ ห้องอาหารของโรงแรม ค่าเช่าที่ดิน
และอาคารจ่ายล่วงหน้างวดสุดท้ายของโรงแรมดุสิตธานี กรุงเทพและ อาคารพาณิชย์ดุสิตธานีจำนวน
380 ล้านบาท การปรับปรุงตกแต่งโรงแรมดีทู เชียงใหม่ จำนวน 407 ล้านบาท
และสร้างศูนย์ประชุม “เดอะรอยัลดุสิตฮอลล์” ที่โรงแรมดุสิต รีสอร์ท หัวหิน จำนวน 130 ล้านบาท
เงินลงทุนดังกล่าวเป็นการลงทุนในสินทรัพย์ถาวร ซึ่งยังไม่สามารถได้รับผลตอบแทนในระยะสั้น
บริษัทคาดว่าในระยะยาวจะได้รับผลตอบแทนในอัตราส่วนที่สูงขึ้นเป็นลำดับ

3. ค่าตอบแทนของผู้สอบบัญชี

3.1. ค่าตอบแทนจากการสอบบัญชี (audit fee)

จ่ายค่าตอบแทนการสอบบัญชี ให้แก่ ผู้สอบบัญชี ของ

- บริษัทและบริษัทย่อย ในประเทศ ในรอบปีบัญชีที่ผ่านมามีจำนวนเงินรวม 3,106,000 บาท

- บริษัทย่อยในต่างประเทศ ในรอบปีบัญชีที่ผ่านมามีจำนวนเงินรวม Pesos 420,000

  3.2. ค่าบริการอื่น (non-audit fee)

บริษัทย่อยจ่าย ค่าตอบแทนของงานบริการอื่น ให้ผู้สอบบัญชีในรอบปีบัญชีที่ผ่านมามีจำนวนเงินรวม
1,301,832
บาทและจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
292,248 บาท